CELEX: 32020D0753
Language: bg
Date: 2020-03-30 00:00:00
Title: Решение (ЕС) 2020/753 на Съвета от 30 март 2020 година за сключване на Споразумението за свободна търговия между Европейския съюз и Социалистическа република Виетнам

12.6.2020   
               
               
                  BG
               
               
                  Официален вестник на Европейския съюз
               
               
                  L 186/1
               
            
         РЕШЕНИЕ (ЕС) 2020/753 НА СЪВЕТА
         от 30 март 2020 година
         за сключване на Споразумението за свободна търговия между Европейския съюз и Социалистическа република Виетнам
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, параграф 1, член 100, параграф 2 и член 207, параграф 4, първа алинея във връзка с член 218, параграф 6, втора алинея, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС) 2019/1121 на Съвета (2) Споразумението за свободна търговия между Европейския съюз и Социалистическа република Виетнам (наричано по-долу „споразумението“) беше подписано на 30 юни 2019 г. при условие за сключването му на по-късна дата.
                  
               
                     (2)
                  
                  
                     В съответствие с член 218, параграф 7 от Договора е целесъобразно на Комисията да се предостави правомощието да одобрява от името на Съюза, след консултация със специалния комитет, определен от Съвета съгласно член 207, параграф 3 от Договора, определени изменения на споразумението, приемани по опростена процедура съгласно член 9.20 от споразумението, или във връзка със списъка на субектите в раздели А — В от приложения 9-A и 9-Б към споразумението — от Комитета по инвестициите, услугите, електронната търговия и държавните поръчки съгласно член 9.23 от споразумението.
                  
               
                     (3)
                  
                  
                     В съответствие с член 17.20 от споразумението никоя от неговите разпоредби не може да се тълкува като предоставяща права и налагаща задължения на лица, различни от възникналите между страните съгласно международното публично право.
                  
               
                     (4)
                  
                  
                     Споразумението следва да се одобри от името на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за свободна търговия между Европейския съюз и Социалистическа република Виетнам (наричано по-долу „споразумението“) се одобрява от името на Съюза.
            Текстът на споразумението е приложен към настоящото решение.
         
         
            Член 2
            За целите на членове 9.20 и 9.23 от споразумението измененията или корекциите във връзка с раздели А — Г и раздел Е от приложения 9-А и 9-Б към споразумението се одобряват от Комисията от името на Съюза, след консултация със специалния комитет, определен от Съвета съгласно член 207, параграф 3 от Договора.
         
         
            Член 3
            Председателят на Съвета извършва от името на Съюза нотификацията, предвидена в член 17.16, параграф 2 от споразумението, за да се изрази съгласието на Съюза да бъде обвързан със споразумението (3).
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 30 март 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Одобрение от 12 февруари 2020 г. (все още непубликувано в Официален вестник).
         
            (2)  Решение (ЕС) 2019/1121 на Съвета от 25 юни 2019 г. за пописване от имета на Европейския съюз на Споразумението за свободна търговия между Европейския съюз и Социалистическа република Виетнам (ОВ L 177, 2.7.2019 г., стр. 1).
         
            (3)  Датата на влизане в сила на споразумението ще се публикува в Официален вестник на Европейския съюз от Генералния секретариат на Съвета.